Diari Oficial de la Generalitat Valenciana


Sumari del DOGV 4869, del 25-10-2004 (2004/10260)

RESOLUCIÓ de 7 d'octubre de 2004, de la Direcció General d'Interior, sobre delegació de competències.
-----------------------------------------------------------------------------------------------------

### Dades del document

Número de DOGV
:   4869

Data del DOGV
:   25-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10774


Data del document
:   07-10-2004

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * competència administrativa
    * delegació de poders

RESOLUCIÓ de 7 d'octubre de 2004, de la Direcció General d'Interior, sobre delegació de competències. [2004/X10648]
  
Per Resolució de 19 de novembre de 2001, de la Direcció General d'Interior, es va procedir a la delegació de competències a les direccions territorials, en atenció al sistema competencial establit en la derogada Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives. La vigent Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics, establix una nova ordenació de les competències que tenen atribuïdes l'administració autonòmica i l'administració local, sense perjuí de les que té l'administració de l'Estat. A això cal sumar les competències atribuïdes a les distintes comunitats autonòmiques en matèria d'autorització de proves esportives que discorren exclusivament pel territori de la Comunitat Autònoma, mitjançant un Reial Decret 1.428/2003, de 21 de novembre, pel qual s'aprova el Reglament General de Circulació, i les contingudes en la Llei 1/2004, de 24 de maig, de la Generalitat Valenciana, d'Ajuda a les Víctimes del Terrorisme.
  
Per la seua banda, l'article 12.1.b) i d) del Decret 181/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Justícia i Administracions Públiques, disposa que la Direcció General d'Interior, sota la dependència de la Secretaria Autonòmica de Justícia i Interior, exercix les funcions establides en l'article 76 de la Llei de Govern Valencià, entre altres, en matèria d'espectacles, establiments públics i activitats recreatives, en el marc del que establix la Llei, i en matèria d'ajuda a les víctimes del terrorisme.
  
El mateix Reglament Orgànic i Funcional de la Conselleria de Justícia i Administracions Públiques, establix en l'article 19.2 que en cada una de les capitals de les províncies d'Alacant, Castelló i València hi ha una direcció territorial, que exercirà, d'acord amb l'article 21 del mateix Reglament, les funcions que li atribuïxen les disposicions vigents, així com les que expressament li deleguen els centres directius competents.
  
Tot l'anterior obliga a una modificació de l'actual delegació, per a adequar-la a les exigències i requeriments de les normes assenyalades. Per tot això, d'acord amb el que establix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el 68 de la Llei de la Generalitat Valenciana 5/1983, de 30 de desembre, de Govern Valencià, resolc:
  
Primer
  
Delegar en les direccions territorials de la Conselleria de Justícia i Administracions Públiques d'Alacant i Castelló, per a:
  
1. L'emissió del preceptiu informe tècnic quant al compliment de les condicions generals tècniques exigides en les llicències, incloses en l'article 10 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
2. L'autorització de les activitats i espectacles previstes en l'article 8 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
3. La designació, per als distints espectacles taurins que se celebren en el seu àmbit territorial, de president, delegats governatius, assessors i veterinaris, d'acord amb els nomenaments i instruccions emanats de la Direcció General d'Interior; d'acord amb el que establixen l'article 31.30 de l'Estatut d'Autonomia, el Reial Decret 1.040/1985, de 25 de maig, es va procedir al traspàs a la Generalitat Valenciana de les funcions i servicis en matèria d'espectacles taurins, articles 38, 41, 42.1, 4 i 5, en relació amb les disposicions addicionals primera-2 i tercera-2 del Reial Decret 145/1996, de 2 de febrer, pel qual s'aprova el Reglament d'Espectacles Taurins.
  
4. La resolució de reducció o ampliació d'horari de tancament, previstes en els apartats b) i c) de l'article 30.2 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
5. L'autorització de sessions per a menors d'edat o sales de joventut, a què es referix l'article 28.1.b) de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
6. L'autorització per a la celebració de proves esportives, marxes ciclistes i la resta d'esdeveniments, a què es referix l'annex II del Reial Decret 1.428/2003, de 21 de novembre, pel qual s'aprova el Reglament General de Circulació, que es desenvolupen íntegrament per vies situades dins de la corresponent província.
  
7. La tramitació i resolució de l'expedient per a l'expedició del cartell a què es referix l'article 19 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
8. La gestió i inscripció d'empreses i establiments destinats a la realització d'espectacles públics i activitats recreatives en el registre previst en l'article 17 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
9. El visat i aprovació del cartell de reserva del dret d'admissió previst en l'article 23.3 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
10. La tramitació i resolució dels expedients en matèria d'ajuda a les víctimes del terrorisme, previstos en la Llei 1/2004, de 24 de maig, de la Generalitat Valenciana, d'Ajuda a les Víctimes del Terrorisme, en relació amb l'article 12.1.d) del Decret 181/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Justícia i Administracions Públiques.
  
Segon
  
Delegar la Direcció Territorial de la Conselleria de Justícia i Administracions Públiques de València per a :
  
1. L'autorització de les activitats i espectacles previstes en l'article 8 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
2. La designació, per als distints espectacles taurins que se celebren en el seu àmbit territorial, de president, delegats governatius, assessors i veterinaris, d'acord amb els nomenaments i instruccions emanats de la Direcció General d'Interior; segons el que disposen l'article 31.30 de l'Estatut d'Autonomia; el Reial Decret 1.040/1985, de 25 de maig, es va procedir al traspàs a la Generalitat Valenciana de les funcions i servicis en matèria d'espectacles taurins, i els articles 38, 41, 42.1, 4 i 5, en relació amb les disposicions addicionals primera-2 i tercera-2 del Reial Decret 145/1996, de 2 de febrer, pel qual s'aprova el Reglament d'Espectacles Taurins.
  
3. La resolució de reducció o ampliació d'horari de tancament, previstes en els apartats b) i c) de l'article 30.2 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
4. L'autorització de sessions per a menors d'edat o sales de joventut, a què es referix l'article 28.1.b) de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
5. L'autorització per a la celebració de proves esportives, marxes ciclistes i la resta d'esdeveniments, a què es referix l'annex II del Reial Decret 1.428/2003, de 21 de novembre, pel qual s'aprova el Reglament General de Circulació, que es desenvolupen íntegrament per vies situades dins de la seua respectiva província.
  
6. La tramitació i resolució de l'expedient per a l'expedició del cartell a què es referix l'article 19 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
7. La gestió i inscripció d'empreses i establiments destinats a la realització d'espectacles públics i activitats recreatives en el registre previst en l'article 17 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
8. El visat i aprovació del cartell de reserva del dret d'admissió previst en l'article 23.3 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
9. La tramitació i resolució dels expedients en matèria d'ajuda a les víctimes del terrorisme, previstos en la Llei 1/2004, de 24 de maig, de la Generalitat Valenciana, d'Ajuda a les Víctimes del Terrorisme, en relació amb l'article 12.1.d) del Decret 181/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Justícia i Administracions Públiques.
  
Tercer
  
Les atribucions objecte d'esta delegació podran ser advocades d'acord amb el que disposa l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
DISPOSICIÓ FINAL
  
La present resolució entrarà en vigor l'endemà de la publicació en el Diari Oficial de la Generalitat Valenciana.